Triacastela

Triacastela (do latín tria castella, 'tres castros') é un concello da provincia de Lugo en Galicia. Pertence á comarca de Sarria. Segundo o INE en 2018 tiña 643 habitantes (821 no 2006, 820 no 2005, 839 no 2004, 852 no 2003).

 Demografía 

 Censo total 643 (2018) Menores de 15 anos 45 (7 %) 	 Entre 15 e 64 anos 377 (58.63 %) Maiores de 65 anos 221 (34.37 %)

 Patrimonio 
O concello está atravesado pola ruta francesa do camiño de Santiago.

No concello atópase a Cova de Eirós, que se vén escavando desde 1990 e na que xa se atoparon importantes restos da fauna galega de hai máis de 35.000 anos, entre eles restos de máis de 40 individuos de oso das cavernas (Ursus spelaeus), cérvidos e bóvidos; así como materiais líticos adscritos ao Paleolítico Medio e, polo tanto, a humanos neandertalenses. O 20 de agosto de 2012 fíxose público o descubrimento de mostras de arte rupestre, as primeiras descubertas en Galicia polo de agora.

 Toponimia 
A orixe do topónimo non está clara aínda que no escudo municipal aparezan tres castelos dos que non hai noticia que houbese nunca polos arredores. Algúns interpretan que Triacastela pode derivar de tres castros (castellum) que forman unha especie de triángulo e que son o de Triacastela, o de Tras do Castro (ou o de San Adrián) e o de Lagares.Galicia Encantada. "Triacastela, orixe do topónimo".

 Galería de imaxes 

 Lugares de Triacastela 
Para unha lista completa de todos os lugares do concello de Triacastela vexa: Lugares de Triacastela.

 Parroquias 

 Notas 

 Véxase tamén 

 Bibliografía 


 Outros artigos 
 Queixo do Cebreiro
 Cova Eirós

Categoría:Triacastela
Categoría:Topónimos de concellos galegos con etimoloxía